Веса Паспалеева
На добър път

chitanka.info

На добър път, на добър път,

прекрасно, топло лято!

След някой ден ще отлетят

певците ни крилати!

От нивите повява лъх

на близка, близка есен,

щурците си поемат дъх —

не пеят звучна песен.

В ливадите кърпикожух

ще цъфне скоро вече.

О, как е глух, о, как е глух

Балканът всяка вечер!

На добър път, на добър път,

прекрасно, топло лято!

След някой ден ще се сберат

в училище децата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.